Blagoslov gradilišta kapele sv. Franje Asiškoga.
2025-10-04 11:00 - 12:00 (Europe/Helsinki)
Sisački biskup Vlado Košić predvodit će u subotu, 4. listopada, misno slavlje u Dumačama kraj Petrinje te tom prigodom blagosloviti gradilište kapele sv. Franje Asiškoga.

Predstava o sv. Franji u Ivanić-Gradu
2025-10-04 19:30 - 20:30 | Ivanić-Grad, Park Hrvatskih Branitelja 2, Ivanić-Grad, 10310

Hodočašće u Rim
2025-10-05 08:00 - 2025-10-10 17:00
RIM
ASSISI-PADOVA
Datum putovanja: 05.10.-10.10.2025.
SISAČKA BISKUPIJA
NEDJELJA 05.10.2025.
Polazak s dogovorenih mjesta u 23:00 sati. Vožnja preko Slovenije, Trsta, Venecije, Padove, Bolonje, Firence, Peruđe…
PONEDJELJAK 06.10.2025.
Dolazak u ASISSI u jutarnjim satima te razgled grada Sv. Franje : crkva gospe od Anđela ( Porcijunkula) crkva i grob sv. Franje , crkva i grob sv. Klare, Središnji gradski trg, grob blaženog Carla Acutisa…U popodnevnim satima polazak prema RIMU. Smještaj. Večera. Noćenje.
UTORAK 07.10.2025.
Doručak. Cjelodnevni razgled Rima: VATIKAN – trg, bazilika, kripte, kupola, katakombe sv. Kalista, bazilika sv. Pavla izvan zidina. Zajednička sv. misa po dogovoru. Večera. Noćenje.
SRIJEDA 08.10.2025.
AUDIJENCIJA S PAPOM I ZAJEDNIČKA SV MISA PO DOGOVORU
Doručak. Cjelodnevni razgled Rima: bazilika sv. Ivana Lateranskog, krstionica, sv. stube, crkva sv. Petra u okovima (Mojsije), Koloseum, Rimski forum, Kapitolij, Venecijanski trg, grob posljednje bosanske kraljice Katarine K. Kosače, Oltar domovine. Večera. Noćenje.
ČETVRTAK 09.10.2025.
ZAJEDNIČKA SV MISA PO DOGOVORU
Doručak. Cjelodnevni razgled Rima: bazilika sv. Marije Velike, Anđeoska tvrđava, trg Navona, Panteon, crkva sv. Ignacija ( grob Bartola Kašića) Fontana di Trevi, Španjolski trg, Hrvatska crkva i zavod sv. Jeronima. Večera. Noćenje.
PETAK 10.10.2025.
Poslije doručka odlazak iz hotela te ćemo se uputiti prema PADOVI – gdje stižemo oko 15.00 sati. Razgled svetišta sv. Leopolda Bogdana Mandića i sv. Ante Padovanskog. Zajednička sv misa. Nastavak puta prema kući. Vožnja preko Trsta, Rijeke i dalje autocestom kroz Hrvatsku do SISKA. Predviđeni dolazak iza pola noći.
CIJENA ARANŽMANA PO OSOBI: 680,00 €
Nadoplata za jednokrevetnu sobu: 160,00
Aranžman je rađen na bazi minimalno 45 putnika.

CIJENA ARANŽMANA UKLJUČUJE:
-prijevoz udobnim autobusom i ulazak autobusa u sve gradove i sve garaže;
-smještaj u dvokrevetnim i po želji trokrevetnim sobama ;
-4 polupansiona (doručak, večera);
-ulaznice za: Katakombe, kupola sv. Petra, crkva sv. Franje-Assisi, Panteon;
-boravišna pristojba;
-stručno vodstvo tijekom cijelog puta.

Mogućnost plaćanja:
– gotovinom;
– kreditnim karticama jednokratno i obročno: DINERS: 2 do 36 rata-bez kamata i naknade, PBZ: 2 do 12 rata bez kamata i naknade, ZABA: 2 do 36 rata bez kamata i naknade (cijena se uvećava za 5%-za plaćanje svim karticama);
– virmanom, e-bankarstvom

Kraljica Mira d.o.o. IBAN: [REDACTED]
Model: 00 Poziv na broj: 10-2025
Opis plaćanja: SISAČKA B.-ime i prezime hodočasnika

Preporučujemo osiguranje od nesretnog slučaja i zdravstveno osiguranje odnosno putno osiguranje koje možete uplatiti i kod nas u našoj poslovnici.
Ukoliko se na putovanje ne prijavi dovoljan broj putnika najkasnije 7 dana prije početka paket aranžmana putnička agencija je dužna obavijestiti putnika o otkazu putovanja.
Upute i opći uvjeti putovanja za turističke aranžmane sastavni su dio programa i ugovora o putovanju.
Svojim potpisom na ugovoru o putovanju ili uplatom akontacije suglasni ste s navedenim uvjetima, stoga molimo cijenjenje da pozorno pročitaju uvjete. Koje možete naći na našoj web stranici www.kraljica-mira.hr

TELEFON: 01/550-6306 MOB:091/504-3738
Krešićeva 32 (okretište Borongaj) Zagreb
INDENTIFIKACIJSKI KOD AGENCIJE: HR-AB-01-080297262
OIB: 13195400769 MB: 1064550
E MIAL: kraljica-mira@inet.hr

Blagoslov kipa sv. Mihaela u Pokupskom Cerju
2025-10-05 11:00 - 12:00
U nedjelju, 5. listopada 2025., u Pokukupskom Cerju u župi Pokupsko održat će se svečano misno slavlje koje će predvoditi vikar Sisačke biskupije mons. Ivica Mađer.

Tijekom slavlja bit će blagoslovljen kip svetog Mihaela arkanđela, dar Marijinih ratnika iz Splita i njihovih suradnika, postavljen povodom obilježavanja 1100. obljetnice hrvatskog kraljevstva.
Riječ je o jednom od 14 kipova svetog Mihaela koji će u okviru iste inicijative biti postavljeni i blagoslovljeni na različitim mjestima u Hrvatskoj i Bosni i Hercegovini.

Spomendan sv. Faustine Kowalske u Sisku
2025-10-06 17:00 - 20:00

Proslava župnog blagdana u Posavskim Bregima
2025-10-12 11:30 - 12:30
Župa Posavski Bregi svečano će u nedjelju, 12. listopada proslaviti blagdan svog zaštitnika sv. Maksimilijana biskupa. Svečano misno slavlje s početkom u 11.30 sati predvodit će sisački biskup Vlado Košić.

Blagoslov kamena temeljca novog pastoralnog centra u Kutini
2025-10-17 10:00 - 11:00 | Crkva Gospe Snježne, Kutina, Crkvena ulica 68, Kutina, 44320, Croatia (Local Name: Hrvatska)
Blagoslov kamena temeljca novog Pastoralnog centra Župe Blažene Djevice Marije Snježne u Kutini održat će se u petak, 17. listopada, s početkom u 10 sati. Kamen temeljac blagoslovit će sisački biskup Vlado Košić.

Đakonsko ređenje Martina Radića
2025-10-18 10:00 - 12:00 | Bazilika sv. Kvirina, Sisak, Lonjska ulica 26, Sisak, 44000, Croatia (Local Name: Hrvatska)
Sisački biskup Vlado Košić predvodit će u subotu, 18. listopada, u 10 sati svečano misno slavlje u bazilici sv. Kvirina u Sisku, tijekom kojega će red đakonata primiti kandidat Martin Radić.

Proslava sv. Ivana Pavla II. u Petrinji
2025-10-19 17:50 - 2025-10-22 18:00

Znanstveno-stručni skup „Zrin – 730 godina prvog spomena“.
2025-10-24 10:00 - 19:30 | Zrin, Zrin, Zrin, 44440, Croatia (Local Name: Hrvatska)
Povodom 730. obljetnice prvog povijesnog spomena Zrina, u petak, 24. listopada 2025. će se u tom povijesnom mjestu održati znanstveno-stručni skup s međunarodnim sudjelovanjem pod naslovom „Zrin – 730 godina prvog spomena“. Skup organiziraju povijesne, kulturne i znanstvene institucije uz potporu lokalne zajednice, s ciljem da se objedine suvremena istraživanja o Zrinu te istakne njegovo značenje u hrvatskoj povijesti, kulturi i identitetu.
Ovaj će skup okupiti niz uglednih povjesničara, arheologa, teologa, jezikoslovaca, muzealaca i kulturnih djelatnika koji će u četiri tematske sekcije predstaviti nove spoznaje o Zrinu – od njegovih srednjovjekovnih početaka i razdoblja Zrinskih, preko 19. i 20. stoljeća, pa sve do današnjeg očuvanja i prezentacije baštine.
Program skupa
Službeno otvorenje skupa i pozdravne riječi održat će se u 10 sati, nakon čega slijede uvodna predavanja pod moderatorstvom dr. sc. Jakše Raguža.
U prvoj sekciji izlagat će:

prof. dr. sc. Hrvoje Kekez: Utvrda Zrin kao moguće prvobitne sjedište srednjovjekovne županije Gora
izv. prof. dr. sc. Vlatka Vukelić: Partizansko zauzimanje Zrina 9. rujna 1943.
dr. sc. Branimir Brgles: Pridjevci i prezimena motivirana onimom Zrin
Andreja Šeperac: Projekt „Baština Zrinskih – Budućnost Banovine“

Nakon kratke pauze za kavu u 11:30 sati, nastavlja se druga sekcija pod nazivom „Zrin u srednjem i ranom novom vijeku“, kojom će moderirati prof. dr. sc. Hrvoje Kekez.
Sudjeluju:

dr. sc. Krešimir Regan – Tvrdi grad Zrin – razvoj utvrde kroz prošlost
Josip Smernić, mag. hist. – Sakralni objekti srednjovjekovnog Zrina
Matea Jurić Matulić, mag. hist. – „Und ist das Stammhaus derer Grafen von Zerin“ – pad tvrdog grada Zrina 1577. u zrcalu novovjekovnih kroničara
izv. prof. dr. sc. Mario Novak – Bioarheologija novovjekovnog stanovništva Zrina: rekonstrukcija zdravlja, prehrane i svakodnevnog života na temelju analize koštanih ostataka
József Padányi – Sjećanja na nekadašnju oružarnicu obitelji Zrinski

U 13:15 sati bit će sveta misa koju će predvodit biskup Vlado Košić, a potom će uslijediti sadnja drveta lipe povodom 1100 godina Hrvatskog kraljevstva u organizaciji Ogranka Matice hrvatske u Hrvatskoj Kostajnici.
Nakon zajedničkog ručaka (14:15 – 15:00), sudionici će imati priliku sudjelovati u stručnom obilasku staroga grada Zrina pod vodstvom dr. sc. Krešimira Regana.
Popodnevni program nastavlja se trećom sekcijom, „Zrin u 19. i 20. stoljeću“, u 16 sati, kojom će moderirati Klementina Karanović, mag. ing. agr.
Izlaganja će održati:

dr. sc. Arijana Kolak Bošnjak – Život Zrina u 19. stoljeću
Krešimir Galović, dipl. povj. umjetn. – Arhitekt Stjepan Podhorsky i obnova sakralnih objekata
dr. sc. Vladimir Geiger – Partizanski i komunistički izvori i prikazi o uništenju Zrina u rujnu 1943.
Mario Bursik, mag. hist. i dr. sc. Filip Škiljan – Zrin u agrarnoj reformi i kolonizaciji 1946.–1953.
dr. sc. Jakša Raguž – Gvozdansko u Domovinskom ratu

Nakon kraće pauze za kavu (17:30 – 17:45), održat će se završna, četvrta sekcija „Zrin i Banovina danas i sutra“, kojom će moderirati Matea Jurić Matulić, mag. hist.
Izlagači:

vlč. Darijo Stanković – Crkva Našašća sv. Križa u Zrinu
Zoltán Varga – Stoljeća Zrinskog kulta u Szigetvaru
Branka Dembić Čubelić – Zrin našim očima
Valentina Badanjak Pintarić – 12. godina „Zrin Festivala“ – strategije promidžbe kulturne baštine Zrinskih
Martina Mladenović, dipl. nov. i dipl. muzeol. – Bog je visoko, a kralj daleko!

Skup će biti zaključen u 19:30 sati.
Tijekom pauza sudionici i posjetitelji moći će pratiti predstavljanje kovanja replike novca Zrinskih iz kovnice Gvozdansko, nastalog u sklopu projekta „Novac Zrinskih – metalurška budućnost Banovine“. Projekt provodi Kulturno-povijesni centar Sisačko-moslavačke županije u suradnji s Metalurškim fakultetom u Sisku Sveučilišta u Zagrebu i Arheološkim muzejom u Zagrebu.
Ovaj znanstveno-stručni skup važan je doprinos očuvanju i promociji baštine Zrinskih, kao i cjelokupnog identiteta Banovine, regije koja u sebi spaja bogatu povijest, kulturu, vjeru i domoljublje.

Dan obitelji Sisačke biskupije
2025-10-25 10:00 - 12:00 | Bazilika sv. Kvirina, Sisak, Lonjska ulica 26, Sisak, 44000, Croatia (Local Name: Hrvatska)
Dan obitelji Sisačke biskupije održat će se u subotu, 25. listopada, u bazilici sv. Kvirina u Sisku. Program počinje u 10 sati, a misno slavlje u 11 sati predvodit će sisački biskup Vlado Košić u zajedništvu s povjerenikom za pastoral braka i obitelji Brankom Koretićem.

25. obljetnica posvete župne crkve u Lasinji
2025-10-28 18:00 - 19:00
Sisački biskup Vlado Košić predvodit će u utorak, 28. listopada 2025. godine, u 18 sati, u crkvi sv. Antuna Padovanskog i Blažene Djevice Marije Kraljice Mučenika u Lasinji, svečano misno slavlje povodom 25. obljetnice posvete crkve.

Duhovna obnova u Ivanić-Gradu uoči Svih svetih
2025-10-29 - 2025-10-31

Euharistijsko klanjanje uoči Svih svetih u bazilici sv. Kvirina
2025-10-31 18:00 - 2025-11-01 11:00
U bazilici sv. Kvirina u Sisku, u noći s 31. listopada na 1. studenoga 2025. godine, održat će se cjelonoćno euharistijsko klanjanje uoči svetkovine Svih svetih. Program započinje svetom misom u 18 sati, nakon koje će uslijediti procesija s relikvijama svetaca i blaženika: sv. Kvirina, sv. Faustine Kowalske, bl. Mihaela Sopoćka, bl. Ivana Merza, bl. Alojzija Stepinca i bl. Miroslava Bulešića.
Nakon procesije započinje cjelonoćno klanjanje Presvetom Oltarskom Sakramentu, koje će trajati do 10.45 sati, a program će biti zaključen misnim slavljem u 11 sati.

Holywin u Voloderu
2025-10-31 19:00 - 21:00

Svi sveti u Sisku
2025-11-01 16:00 - 18:00
Na blagdan Svih svetih, u subotu, 1. studenoga 2025, sisački biskup Vlado Košić predvodit će ispred crkve Pohoda Blažene Djevice Marije na sisačkom Viktorovcu misno slavlje s početkom u 16 sati. Poslije mise, biskup će na groblju, kod Križa branitelja, predvoditi molitvu blagoslova za sve pokojne koji počivaju na Gradskom groblju Viktorovac.

Predstavljanje zbirke pjesama Ivana Tolja „Slova moja"
2025-11-05 19:30 - 20:30
Predstavljanje zbirke pjesama Ivana Tolja „Slova moja“ održat će se u srijedu, 5. studenoga 2025. godine, u 19.30 sati u dvorani Juran i Sofija Velikog Kaptola u Sisku.
O knjizi će govoriti sisački biskup Vlado Košić, dr. sc. Hrvojka Mihanović Salopek, Đuro Vidmarović i autor, dok će Nikolina Mesić, prof. interpretirati izabrane pjesme iz zbirke.

Svećenički dan
2025-11-06 10:00 - 14:00 | Veliki Kaptol, Trg bana Josipa Jelačića 9, Sisak, 44000, Croatia (Local Name: Hrvatska)
Svećenički dan Sisačke biskupije održat će se u četvrtak, 6. studenoga 2025., u 10 sati, u dvorani „Juran i Sofija“ na Velikom Kaptolu u Sisku. Predavanje na temu „Drugi vatikanski koncil – 60 godina poslije“ održat će rektor Hrvatskoga katoličkog sveučilišta u Zagrebu, prof. dr. sc. Željko Tanjić.

Susret ministranata
2025-11-07 - 2025-11-08
Susret ministranata Sisačke biskupije održat će se 7. i 8. studenoga 2025. u Duhovnom centru u Lasinji. Susret započinje u petak, 7. studenoga, u 15 sati, a završava u subotu, 8. studenoga, u 19 sati zajedničkom večerom. Tijekom dva dana sudionici će imati priliku sudjelovati u svetoj misi, katehezama, društvenim i sportskim aktivnostima, zajedničkim obrocima te posjetu samostanu časnih sestara, a predviđeno je i vrijeme za osobnu molitvu i odmor.

Duhovna obnova za mlade u župi Preobraženja Gospodnjeg
2025-11-08 08:00 - 17:00

Krštenje petog djeteta obitelji Stepić
2025-11-08 12:00 - 13:00
Sisački biskup Vlado Košić krstit će u subotu, 8. studenoga, u 12 sati, u crkvi sv. Marije Magdalene u Donjoj Kupčini, peto dijete obitelji Stepić.

Nacionalna proslava sv. Huberta u Sisku
2025-11-09 10:00 - 12:00
Ovogodišnja nacionalna proslava sv. Huberta, zaštitnika lovaca, održat će se u nedjelju, 9. studenoga 2025., u Sisku. Tom prigodom svečano misno slavlje u bazilici sv. Kvirina, za lovce iz čitave Hrvatske, predvodit će sisački biskup Vlado Košić, s početkom u 10 sati.

Misa zadušnica za Antuna Grahovara
2025-11-09 18:00 - 19:00
Misu zadušnicu povodom 35. obljetnice mučeničke smrti vlč. Antuna Grahovara predvodit će sisački biskup Vlado Košić u nedjelju, 9. studenoga, u 18 sati, u crkvi sv. Marije Kraljice Mira u Sisku.

Duhovne vježbe za svećenike
2025-11-10 - 2025-11-12
Duhovne vježbe za svećenike Sisačke biskupije održat će se od 10. do 12. studenoga u Topuskom, a predvodit će ih dr. sc. Mladen Parlov s Katoličkog bogoslovnog fakulteta u Splitu.

Predstavljanje knjige o predsjedniku Tuđmanu „Godina i vječnost“
2025-11-13 19:30 - 20:30
U povodu 1100. obljetnice Hrvatskoga Kraljevstva i 25. obljetnice smrti prvoga hrvatskog predsjednika dr. Franje Tuđmana, u četvrtak, 13. studenoga 2025., s početkom u 19.30 sati, u dvorani „Juran i Sofija“ na Velikom Kaptolu u Sisku održat će se predstavljanje knjige „Godina i vječnost“ autora prof. dr. sc. Vladimira Lončarevića.
Riječ je o romanu-povjesnici, nadahnutom životom predsjednika Franje Tuđmana. Pisac svojim osobnim promišljanjima, ali i uporabom autentičnih zapisa Franje Tuđmana, u kombinaciji s njegovim fikcionaliziranim razmišljanjima te koristeći citate iz brojnih djela svjetskih i hrvatskih pisaca, razotkriva važne momente hrvatske povijesti. Na predstavljanju će, uz autora, sudjelovati sisački biskup Vlado Košić, glavni urednik Alfe Božidar Petrač te profesorica hrvatskoga jezika i književna kritičarka Nikolina Mesić.

Sjednica Biskupijskog pastoralnog vijeća
2025-11-15 10:00 - 12:00 | Veliki Kaptol, Trg bana Josipa Jelačića 9, Sisak, 44000, Croatia (Local Name: Hrvatska)
Sjednica Biskupijskog pastoralnog vijeća održat će se u subotu, 15. studenoga 2025., u 10 sati, u Biskupijskom ordinarijatu u Sisku, pod predsjedanjem biskupa Vlade Košića. Glavna tema sjednice bit će Sinoda Sisačke biskupije.

Dan sjećanja na žrtve Domovinskog rata u Sisku
2025-11-18 18:11 - 19:00 | Bazilika sv. Kvirina, Sisak, Lonjska ulica 26, Sisak, 44000, Croatia (Local Name: Hrvatska)
U utorak, 18. studenoga 2025., u Bazilici svetog Kvirina u Sisku obilježit će se Dan sjećanja na žrtve Domovinskog rata i Dan sjećanja na žrtvu Vukovara i Škabrnje.
Program započinje u 18.11 sati simboličnim zvonjavom „Zvona za Vukovar, Škabrnju i Sisak“, u znak sjećanja na sve poginule branitelje i civile.
Nakon toga, u 18.15 sati, bit će služena sveta misa za sve žrtve Domovinskog rata koju će predvoditi kancelar Janko Lulić.
Obilježavanje će završiti u 18.50 sati paljenjem lampiona oko kipa sv. Kvirina ispred bazilike.

Proslava sv. Katarine u Divuši
2025-11-22 08:00 - 2025-11-25 17:00

Susret Volontera župnih Caritasa
2025-11-22 10:00 - 12:00
Susret Volontera župnih Caritasa održat će se u subotu, 22. studenoga 2025. godine u 10 sati, u Biskupijskom ordinarijatu u Sisku. Susret je zamišljen kao prilika za zajedničko druženje, duhovnu okrjepu i razmjenu iskustava svih koji nesebično služe u svojim zajednicama. Program uključuje molitvu, duhovni nagovor te predavanje vlč. Hrvoja Zovka pod naslovom „Nada pak ne postiđuje (Rim 5,5): Caritas kao most između patnje i uskrsnuća“.

Krštenje šestog djeteta obitelji Jurić
2025-11-22 13:00 - 14:00
Sisački biskup Vlado Košić krstit će u subotu, 22. studenoga 2025., u 13 sati, u crkvi sv. Marije Magdalene u Sunji, šesto dijete obitelji Jurić.
